

**RENDELET-TERVEZET**

**Jánoshalma Városi Önkormányzat**

**Képviselő-testületének**

2025. június 26-i rendes ülésére

**Tárgy: Rendelet-tervezet a Képviselő-testület és Szervei Szervezeti és Működési Szabályzatáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Polgármester,  alpolgármester,  osztályvezetők |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | **rendelet**/határozat |
| **A döntéshez szükséges többség:** | egyszerű/**minősített** |
| **A honlapon nyilvánosságra hozható:** | **igen**/nem/részben |
| **Mellékletek:** | * Rendelet-tervezet mellékletekkel és indokolással * Hatásvizsgálat * Változásokat tartalmazó rendelet |

Jánoshalma, 2025. június 20.

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény 53.§ (1) bekezdésében meghatározott önkormányzati feladatkörben ezúton teszek javaslatot Jánoshalma Városi Önkormányzat Képviselő-testülete és Szervei vonatkozásában új szervezeti- és működési szabályzat (SZMSZ) megalkotására.

A Bács-Kiskun Vármegyei Kormányhivatal Hatósági Főosztály Törvényességi Felügyeleti Osztálya a 2025. május 6. napján kelt szakmai segítségnyújtással élt Jánoshalma Városi Önkormányzat Szervezeti és Működési Szabályzatáról szóló 15/2024. (X.8.) önkormányzati rendeletének felülvizsgálata tárgyában.

A dokumentum értelmében indokolt az Ör. átfogó felülvizsgálata.

A fentiekre tekintettel kérem a Tisztelt Képviselő-testületet, hogy a rendelet-tervezet megtárgyalni szíveskedjen.