**Jánoshalma Városi Önkormányzat Képviselő-testületének 3/2022. (III. 1.) önkormányzati rendelete**

**a helyi szociális ellátásokról**

8/2022. (VIII. 22.), 14/2022. (X. 28.), 3/2023. (II. 15.), 23/2023. (X. 26.), 2/2024. (I. 25.) önkormányzati rendelettel egységes szerkezetben

Jánoshalma Városi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdése, 25. § (3) bekezdés b) pontja, a 26. §- a, 32. § (1) bekezdés b) pontjában és (3) bekezdésében, 45. § (1) bekezdésében, 48. § (4) bekezdésében, 58/B. § (2) bekezdésében, 62. § (2) bekezdésében, 92. § (1)-(2) bekezdéseiben, 132. § (4) bekezdés d) és g) pontjaiban kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8.a) pontjában meghatározott feladatkörében eljárva a következőket rendeli el:

*I. Fejezet*

*Általános rendelkezések*

**1. A rendelet célja**

**1. §**

(1) E rendelet célja, hogy meghatározza a szociális biztonság megteremtése és megőrzése érdekében az állam által biztosított ellátásokon túlmenően szabályozza a pénzbeli és természetbeni juttatások, valamint a szociális ellátások rendszerét, igénybevételük feltételeit és módját.

(2) A szociális gondoskodás biztosítása érdekében Jánoshalma Városi Önkormányzat (a továbbiakban: Önkormányzat), valamint annak szervei, továbbá a településen működő oktatási, egészségügyi szervezetek egymással és a civil szervezetekkel kötelesek együttműködni, a tudomásukra jutott, gondoskodást igénylő problémák megoldását kötelesek kezdeményezni.

**2. A rendelet hatálya**

**2. §**

A rendelet személyi hatálya kiterjed a szociális igazgatásról és a szociális ellátásokról szóló 1993. évi III. tv. (továbbiakban: Szt.) 3. § (1) -(3) bekezdésében meghatározott személyekre.

**3. §**

(1) A rendelet tárgyi hatálya az önkormányzati hatáskörben megállapítható szociális rászorultságtól függő támogatási formákra, valamint a személyes gondoskodást nyújtó ellátásokra terjed ki.

(2) A szociális rászorultságtól függő támogatási formák:

*a)* rendszeres települési támogatás: bentlakásos idősotthoni ellátottak támogatása

*b)* rendkívüli települési támogatás,

*c)* köztemetés.

(3) Személyes gondoskodást nyújtó szociális alapszolgáltatások és a szakosított ellátások:

*a)* Szociális alapszolgáltatások

*aa)* étkeztetés

*ab)* házi segítségnyújtás

*ac)* családsegítés

*ad)* nappali ellátás (önmaguk ellátására részben képes személyek és hajléktalanok): idősek nappali ellátása, hajléktalan személyek nappali ellátása

*b)* Gyermekjóléti alapellátás: gyermekjóléti szolgálat, gyermekjóléti központ

*c)* Személyes gondoskodás keretébe tartozó szakosított ellátások

*ca)* ápolást gondozást nyújtó intézményen belül: idősek otthona

*cb)* átmeneti elhelyezést nyújtó intézményen belül: hajléktalanok éjjeli menedékhelye

**3. Hatásköri szabályok**

**4. §**

Az e rendeletben szabályozott ellátások ügyében átruházott hatáskörben Jánoshalma város Polgármestere jár el.

**4. Eljárási rendelkezések**

**5. §**

(1) A Képviselő-testület által nyújtható ellátások iránti kérelmet – az erre rendszeresített formanyomtatványon – a Jánoshalma Városi Önkormányzat Jánoshalmi Polgármesteri Hivatalában (a továbbiakban: Hivatal) kell benyújtani. A Hivatal gondoskodik a formanyomtatvány és a kapcsolódó tájékoztató dokumentum elérhetőségének biztosításáról elektronikusan az Önkormányzat honlapján és papír alapon a Hivatalban ügyfélfogadási időben.

(2) A szociális ellátások iránti kérelemhez csatolni kell az Szt.-ben, valamint annak hatályos végrehajtási rendeleteiben és e rendeletben meghatározott igazolásokat, nyilatkozatokat, valamint az elbíráláshoz felhasználható bizonyítékokat.

(3) A szociális ellátásokra való jogosultság elbírálásához a kérelmező köteles családja vagyoni, jövedelmi viszonyairól nyilatkozni, illetve azokat igazolni. A jövedelem és vagyonszámításánál, valamint az e rendeletben használt fogalmak értelmezésére az Szt. kérelem benyújtásakor hatályos rendelkezései az irányadóak.

(4) A Hivatal a települési támogatásra való jogosultság elbírálásához környezettanulmányt készíthet, illetve helyszíni szemlét tarthat, melynek során ellenőrizheti a kérelmező jövedelmi, vagyoni helyzetére tett nyilatkozat valódiságát.

(5) A polgármester és Képviselő-testület a szociális ellátásokra való jogosultság elbírálásáról önkormányzati hatósági határozatot hoz.

(6) A havi rendszerességgel nyújtott települési támogatás a tárgyhónapot követő hónap 5. napjáig kerül folyósításra.

(7) A rendkívüli települési támogatások legkésőbb a határozat jogerőre emelkedésétől számított 8 napon belül kerülnek folyósításra.

(8) A pénzbeli és természetbeni ellátások elbírálása során az általános közigazgatási rendtartásról szóló törvény, valamint az Szt. és annak végrehajtására kiadott rendeletek szabályait az e rendeletben meghatározott eltérésekkel kell alkalmazni.

**6. §**

Meg kell szüntetni a rendszeres támogatás folyósítását:

*a)* ha az igénylő szándékosan valótlan adatokat közölt, vagy olyan körülményeket hallgatott el, amelynek figyelembe vételével nem lett volna jogosult a támogatásra,

*b)* ha az igénylő nem tett eleget az Szt.-ben meghatározott bejelentési kötelezettségének,

*c)* ha a jogosultság feltételei megszűntek illetve megváltoztak, a ténymegállapítás napjától.

*d)* ha a támogatásban részesülő személy lakcíme a támogatás folyósításának időtartama alatt megváltozik, vagy a jogosult meghal (a változás, illetve a haláleset hónapjára járó támogatást a korábban illetékes folyósító szerv teljes összegben folyósítja, de a támogatás további folyósítását meg kell szüntetni).

**7. §**

(1) Az e rendeletben foglalt települési támogatások folyósítását követően a jegyző jogosult ellenőrizni annak megállapítását, jogszerű felhasználását, a kérelemben megjelölt tények és adatok valódiságát, a kötelezettségek teljesítését. E hatáskörében a jegyző jogosult a jogszerű felhasználás, a kérelemben megjelölt tények és adatok valódiságának ellenőrzése és a kötelezettségek teljesítése kapcsán egyéb, ezt alátámasztó dokumentumokat beszerezni.

(2) Amennyiben az (1) bekezdésben foglalt ellenőrzés során a jogszerű felhasználás nem bizonyítható, úgy a jegyző javaslatára a polgármester a támogatási összegre vonatkozó visszafizetési kötelezettséget ír elő, melyre a jogosulatlanul és rosszhiszeműen történő igénybevételre vonatkozó szabályokat kell alkalmazni.

*II. Fejezet*

*Rendszeres települési támogatás*

**5. Bentlakásos idősotthoni ellátottak támogatása**

**8. §**

(1) A képviselő-testület települési támogatást nyújt a szociálisan rászoruló bentlakásos idősotthoni ellátott személy (a továbbiakban: ellátott) részére. A támogatás célja az ellátott jövedelmének kiegészítésével az idősotthoni ellátásra való jogosultság biztosítása.

(2) A bentlakásos idősotthoni ellátott települési támogatásra jogosult abban az esetben, ha

*a)* a havi jövedelme nem haladja meg a szociális vetítési alap 560%-át,

*b)* nincs az Szt. 114. § (1) bekezdés szerinti ellátott tartására köteles és képes személy,

*c)* az ellátott vagy a térítési díj fizetésére köteles személy nem rendelkezik jelzálogjoggal terhelhető ingatlanvagyonnal,

*d)* igazolja, hogy Jánoshalma Városi Önkormányzattal szerződésben álló bentlakásos idősotthonban vesz igénybe intézményi ellátást.

(3) A támogatás megszüntetésre kerül, ha az ellátott jogosultsági feltételi már nem állnak fenn.

(4) A megállapított támogatás az idősotthoni ellátást biztosító intézmény/szolgáltató részére havonta kerül átutalásra.

(5) Az ellátást nyújtó intézmény/szolgáltató vezetője az ellátott intézményi jogviszonyának a megszűnését követő 5 napon belül köteles azt a Jánoshalma Városi Önkormányzat felé írásban bejelenteni.

(6) A támogatás mértéke az ellátott havi jövedelmének 80%-a és az intézményi térítési díj különbségének megfelelő összegét nem haladhatja meg.

**6. Rendkívüli települési támogatás**

**9. §**

(1) A képviselő-testület a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére rendkívüli települési támogatást nyújt

*a)* akinek a családjában az egy főre jutó havi jövedelem nem haladja meg a szociális vetítési alap 250%-át,

*b)* aki egyedülélő és jövedelme a szociális vetítési alap 300%-át nem haladja meg, vagyona nincs és

*c)* akik önmaguk, illetve családjuk létfenntartásáról más módon nem tudnak gondoskodni vagy alkalmanként jelentkező, nem várt többletkiadások

*ca)* betegség,

*cb)* haláleset,

*cc)* elemi kár elhárításához,

*cd)* egyedülálló, ellátatlan személy részére,

*ce)* egyéb, rendkívüli ok bekövetkezése esetén,

*cf)* nyugdíjazás esetén, az ellátatlanság idejére,

*cg)* válsághelyzetben lévő várandós anya gyermekének megtartásához,

*ch)* iskoláztatáshoz,

*ci)* gyermek fogadásának előkészítéséhez,

*cj)* nevelésbe vett gyermek családjával való kapcsolattartásához,

*ck)* a gyermek családba való visszakerülésének elősegítéséhez kapcsolódó kiadások, vagy

*cl)* a gyermek hátrányos helyzete miatt

anyagi segítségre szorulnak.

(2) Munkanélküli vagy jövedelemmel nem rendelkező aktív korú kérelmező részére rendkívüli települési támogatás akkor nyújtható, ha a kérelmező az állami foglalkoztatási szerv álláskeresők nyilvántartásában szerepel.

(3) A rendkívüli települési támogatás megállapításáról a polgármester dönt, meghatározza a támogatás formáját, összegét, a folyósítás módját.

(4) A rendkívüli települési támogatásra való jogosultság elbírálásához csatolni kell

*a)* kérelmet és jövedelemnyilatkozatot a jövedelmek valódiságának igazolására szolgáló iratokkal együtt,

*b)* a rendelet 1. melléklete szerinti vagyonnyilatkozatot,

*c)* létfenntartási gond esetén a létfenntartási gond igazolására szolgáló számlákat, iratokat, vagy ezek hiányában a kérelmező nyilatkozatát a többletkiadásokról és azok becsült összegéről,

*d)* a (1) bekezdés c) pont cc) alpontjában meghatározott esetben az elemei csapás igazolására a kár tényét tartalmazó okmányt, különösen biztosító, katasztrófavédelem végrehajtását végző szerv által kiállított szakvéleményt, jegyzőkönyvet,

*e)* a (1) bekezdés c) pont cc) alpontjában meghatározott esetben az elhunyt személy halotti anyakönyvi kivonatát,

*f)* munkanélküli vagy jövedelemmel nem rendelkező aktív korú kérelmező esetén az állami foglalkoztatási szerv igazolása az álláskeresők nyilvántartásába történő felvételről.

(5) Nem állapítható meg a rendkívüli települési támogatás, ha a család az Szt. 4. § (1) bekezdés b) pontja szerinti vagyonnal rendelkezik és a vagyoni helyzetet tekintve a létfenntartás veszélyeztetettsége nem áll fenn,

**10. §**

Életet, testi épséget veszélyeztető állapot elhárítása céljából, illetékességre és hatáskörre tekintet nélkül biztosított települési támogatást a rászoruló lakóhelye szerint illetékes önkormányzattól vissza kell igényelni.

**7. Köztemetés**

**11. §**

(1) A köztemetés elrendeléséről a polgármester dönt.

(2) Legfeljebb 24 havi részletfizetés engedélyezhető, ha a köztemetés költsége az eltemettetésre köteles személy családjának létfenntartását veszélyezteti és az eltemettetésre kötelezett személy

*a)* családjában az egy főre számított havi jövedelem nem haladja meg a szociális vetítési alap 250%-át,

*b)* egyedül élő esetén a szociális vetítési alap 300 %-át,

és a kérelmező családja az Szt. 4. § (1) bekezdés b) pontja szerinti vagyonnal nem rendelkezik.

**8. Városi Szociálpolitikai Kerekasztal**

**12. §**

(1) Jánoshalmán a Városi Szociálpolitikai Kerekasztal tagjai:

*a)* Jánoshalma Város alpolgármestere.

*b)* Mozgáskorlátozottak Jánoshalmi Egyesületének Elnöke

*c)* Jánoshalma Szociális Alapellátás szakmai vezetője

*d)* Magyar Máltai Szeretetszolgálat Jánoshalmi Csoportjának vezetője

*e)* Jánoshalmi Polgármesteri Hivatal kijelölt ügyintézője

*f)* Jánoshalma Roma Nemzetiségi Önkormányzat elnöke

*g)* Gyermeklánc Óvoda és Bölcsőde, Család és Gyermekjóléti Központ, Család és Gyermekjóléti Központjának szakmai vezetője

(2) Jánoshalmán a Városi Szociálpolitikai Kerekasztal Elnöke, Jánoshalma Város alpolgármestere.

**13. §**

(1) A Városi Szociálpolitikai Kerekasztal szükség szerint, de évente legalább egy alkalommal ülésezik.

(2) A Kerekasztal üléseit a Városi Szociálpolitikai Kerekasztal Elnöke hívja össze.

(3) A testület határozatképes, ha az ülésen tagjainak több mint a fele – a jelenléti íven saját kezű aláírással igazoltan – jelen van.

(4) A Kerekasztal döntéseit a jelenlévő tagok egyszerű szótöbbségével, nyílt szavazással hozza meg.

(5) A Városi Szociálpolitikai Kerekasztal ülései nyilvánosak.

**9. Az önkormányzat által biztosított, személyes gondoskodás formái**

**14. §**

(1) Az Önkormányzat jelen Rendelet 3. § (3) bekezdés a) pontjának aa)-ab) alpontjaiban foglalt szociális alapszolgáltatásokat a Jánoshalma Szociális Alapellátás szakfeladaton keresztül biztosítja.

(2) Az Önkormányzat jelen Rendelet 3. § (3) bekezdés a) pontjának ad) alpontja, valamint a c) pontban foglalt szociális szolgáltatásokra a Magyar Máltai Szeretetszolgálat Egyesülettel (a továbbiakban: MMSZE) kötött feladat ellátási szerződés által biztosítja.

(3) Az Önkormányzat jelen Rendelet 3. § (3) bekezdés a) pontjának ac) pontja, valamint a b) pontja szerinti ellátási formákat az általa fenntartott, Gyermeklánc Óvoda és Bölcsőde, Család és Gyermekjóléti Központ által biztosítja.

**15. §**

(1) Külön eljárás nélkül biztosítható az ellátás,

*a)* ha indokolt az igénylő azonnali ellátása,

*b)* ha a kérelmező egyedül él és önmaga ellátásában segítségre szorul, vagy

*c)* egészségi állapota indokolttá teszi.

Az írásos kérelmet, jövedelemigazolást, vagyonnyilatkozatot ebben az esetben is mellékelni kell.

(2) Külön eljárás nélkül ellátásban részesíthető az a kérelmező, aki az SzCsM rendelet 15. § (1) bekezdésében foglalt feltételeknek megfelel.

**16. §**

A szociális ellátásban részesülő vagy törvényes képviselője a jogosultság feltételeit érintő lényeges tények, körülmények megváltozásáról - családi körülményeiben, jövedelmi és vagyoni viszonyaiban - bekövetkezett változást 15 napon belül az Önkormányzatnak köteles bejelenteni.

**17. §**

A jogosultsági feltételeket évente egy alkalommal a szolgáltató köteles felülvizsgálni.

**10. Személyes gondoskodásért fizetendő térítési díj**

**18. §**

1. A személyes gondoskodást nyújtó szociális ellátásokért az Szt. 115/A.§-ban meghatározott ellátások kivételével térítési díjat kell fizetni.
2. Az Önkormányzat a Jánoshalma Szociális Alapellátás útján biztosított szolgáltatások szolgáltatási önköltségét szolgáltatásonként a 2. sz. mellékletben foglaltak szerint állapítja meg.
3. Az ellátási szerződés útján biztosított szolgáltatások önköltségét és intézményi térítési díját az ellátást biztosító fenntartó állapítja meg.

(4) A személyi térítési díjat az Szt. 114. § (2) bekezdésében meghatározott személyek kötelesek megfizetni.

(5) Ha a (4) bekezdésben meghatározott személy az intézményvezető a fenntartó által megállapított személyi térítési díj összegének csökkentését kéri, a személyi térítési díj összegéről az intézményvezető javaslatával ellátott kérelemre

*a)* a polgármester határozattal dönt, ha

*aa)* az ellátást igénybe vevő jogosult havi jövedelme nem haladja meg a szociális vetítési alap összegét és

*ab)* az ellátást igénybe vevő jogosult nem rendelkezik az Szt. 4. § (1) bekezdés b) pontja szerinti vagyonnal és

*ac)* nincs az Szt. 114. § (2) bekezdés c)-e) pontja szerint az ellátást igénybe vevő jogosult tartására köteles és képes személy.

*b)* a Képviselő-testület határozattal dönt az a) pontban nem szabályozott egyéb esetben.

(6) A személyi térítési díj összegének elengedéséről az intézményvezető javaslatával ellátott kérelemre a polgármester határozattal dönt.

(7) Ingyenes ellátásban az Szt. 114. § (3) bekezdése szerinti esetben részesülhet az ellátott, ha nincs az Szt. 114. § (2) bekezdés c)-e) pontja szerint az ellátást igénybe vevő jogosult tartására köteles és képes személy.

**19. §**

A térítési díjat előre, a tárgyhónap 15. napjáig kell megfizetni

**20. §**

A szakmai vezető a díjhátralékról negyedévente tájékoztatást ad az Önkormányzat számára.

**21. §**

A díjhátralék a kötelezett szociális, jövedelmi és vagyoni helyzete mérlegelésével részben, vagy egészben elengedhető, vagy részletfizetési kedvezmény engedélyezhető.

**22. §**

Az Önkormányzat intézkedik a behajthatatlan hátralék törléséről.

**23. §**

Az e Rendeletben meghatározott kieső térítési díjat, illetőleg a csökkentésből adódó díj különbözetet, az Önkormányzat számla ellenében téríti meg az ellátást biztosító számára.

**11. Étkeztetés**

**24. §**

(1)[[1]](#footnote-1) Az Önkormányzat az étkeztetés keretében a Sztv. 62. §- ban meghatározott szociálisan rászorult személyeknek a napi egyszeri étkeztetéséről hétfőtől szombatig gondoskodik, az ünnepnapok, nemzeti ünnepek, munkaszüneti napok, áthelyezett munkanapok kivételével.

(2) Szociálisan rászorultnak kell tekinteni azt a személyt, akinek

*a)* életkora elérte, vagy meghaladja a 70. évet.

*b)* egészségi állapota miatt mozgásában korlátozott, krónikus vagy akut megbetegedése, fogyatékossága miatt önmaga ellátásáról részben vagy teljesen nem tud gondoskodni,

*c)* fogyatékossága miatt, aki fogyatékossági támogatásban, vakok személyi járadékéban részesül,

*d)* pszichiátriai betegsége, szenvedélybetegsége szakorvosi szakvéleménnyel igazolt,

*e)* hajléktalan.

(3) A jogosultsági feltételeket évente egy alkalommal a felül kell vizsgálni.

(4) Az étkeztetésért fizetendő térítési díjak mértékét e rendelet 2. melléklete tartalmazza.

**12. Házi segítségnyújtás**

**25. §**

(1) Házi segítségnyújtás szociális ellátás igénybevételéről az Önkormányzat dönt, és erről írásban értesíti az ellátást igénylőt, illetve törvényes képviselőjét.

(2) A polgármester az Szt. 63. § (4)-(8) bekezdés alapján hozza meg döntését.

(3) A jogosultsági feltételeket évente egy alkalommal felül kell felülvizsgálni.

(4) A házi segítségnyújtásért fizetendő térítési díjak mértékét e rendelet 2. melléklete tartalmazza.

**13. Záró rendelkezések**

**26. §[[2]](#footnote-2)**

Hatályát veszti a helyi szociális ellátásokról szóló 17/2020. (X. 30.) önkormányzati rendelet.

**27. §**

Ez a rendelet 2022. március 2-án lép hatályba.

|  |  |
| --- | --- |
| Czeller Zoltán sk. polgármester | Dr. Rennerné dr. Radvánszki Anikó sk. jegyző |

A rendelet a mai napon kihirdetésre került.

Jánoshalma, 2022. március 1.

Dr. Rennerné dr. Radvánszki Anikó sk.

jegyző

Záradék:

A rendelet egységes szerkezetbe foglalva: Jánoshalma, 2025. június 27.

Az egységes szerkezetbe foglalt rendelet hatálybalépése: Jánoshalma, 2025. szeptember 1.

Dr. Rennerné dr. Radvánszki Anikó

jegyző

*1. melléklet*

**Vagyonnyilatkozat**

I. **A kérelmező személyes adatai**

Neve: .....................................................................................................................................

Születési neve: ......................................................................................................................

Anyja neve: ............................................................................................................................

Születési hely, év, hó, nap: ....................................................................................................

Lakóhely: ...............................................................................................................................

Tartózkodási hely: .................................................................................................................

Társadalombiztosítási Azonosító Jele: ..................................................................................

*II. A kérelmező és a vele együttélő közeli hozzátartozójának, lakásfenntartási támogatás esetén a háztartás valamennyi tagjának vagyona*

***A. Ingatlanok***

1. Lakástulajdon és lakótelek-tulajdon (vagy állandó, illetve tartós használat): címe: ................. város/község ................... út/utca.................... hsz. alapterülete: ........... m2, tulajdoni hányad: ..........................., a szerzés ideje: ................ év   
Becsült forgalmi érték:\* .......................................... Ft   
Haszonélvezeti joggal terhelt: igen nem (a megfelelő aláhúzandó)

2. Üdülőtulajdon és üdülőtelek-tulajdon (vagy állandó, illetve tartós használat): címe: ....................... város/község .................................. út/utca .................... hsz. alapterülete: ........... m2, tulajdoni hányad: ...................., a szerzés ideje: ................ év   
Becsült forgalmi érték:\* .......................................... Ft

3. Egyéb, nem lakás céljára szolgáló épület-(épületrész-)tulajdon (vagy állandó használat): megnevezése (zártkerti építmény, műhely, üzlet, műterem, rendelő, garázs stb.): ............................ címe: ...................................... város/község........................... út/utca .................... hsz. alapterülete: ........... m2, tulajdoni hányad: ................., a szerzés ideje: ................ év   
Becsült forgalmi érték:\* .......................................... Ft

4. Termőföldtulajdon (vagy állandó használat): megnevezése: .......................... címe: ........................................ város/község .............................. út/utca .................... hsz. alapterülete: ........... m2, tulajdoni hányad: ...................., a szerzés ideje: ................ év   
Becsült forgalmi érték:\* .......................................... Ft   
***II. Egyéb vagyontárgyak***   
Gépjármű:   
a szerzés ideje, valamint a gyártás éve: ...............................................................................................................   
Becsült forgalmi érték:\*\* .......................................... Ft   
szerzés ideje, valamint a gyártás éve: ...................................................................................................................   
Becsült forgalmi érték:\*\* .......................................... Ft   
Kijelentem, hogy a fenti adatok a valóságnak megfelelnek. Hozzájárulok a nyilatkozatban szereplő adatoknak a szociális igazgatási eljárásban történő felhasználásához, kezeléséhez.   
Kelt: ............... év .............................. hó ............ nap   
................................................   
aláírás   
*Megjegyzés:*   
Ha a kérelmező vagy családtagja bármely vagyontárgyból egynél többel rendelkezik, akkor a vagyonnyilatkozat megfelelő pontját a vagyontárgyak számával egyezően kell kitölteni. Amennyiben a vagyonnyilatkozatban feltüntetett vagyon nem a Magyarország területén van, a forgalmi értéket a vagyon helye szerinti állam hivatalos pénznemében is fel kell tüntetni.

|  |
| --- |
| \* Becsült forgalmi értékként az ingatlannak a településen szokásos forgalmi értékét kell feltüntetni. |
|  |

a) személygépkocsi: ................................................................................................ típus .................. rendszám

b) tehergépjármű, autóbusz, motorkerékpár, vízi- vagy egyéb jármű: .............................. típus .................. rendszám

*2. melléklet[[3]](#footnote-3)*

**Jánoshalma Városi Önkormányzat Jánoshalma Szociális Alapellátás által nyújtott szolgáltatások intézményi térítési díjai**

A Jánoshalma Városi Önkormányzat Jánoshalma Szociális Alapellátás a személyes gondoskodást nyújtó szolgáltatások térítési díját 2025. szeptember 1. napjától a következőkben állapítja meg a többszörösen módosított 1993. évi III. törvény 115. § (1), 29/1993. (II. 17.) Korm. rendelet, valamint a 2019. évi LXXIX. törvényben foglaltak alapján.

| **Házi segítségnyújtás** | | | | | |
| --- | --- | --- | --- | --- | --- |
|  | **Összeg** | **Mértékegység** |  | **Összeg** | **Mértékegység** |
| **2025. évi költségvetésben tervezett közvetlen és közvetett kiadások (bér és járulékai, dologi kiadások, szolgáltatások, üzemeltetési kiadások** | 29 824 737 | Ft | **2025. évi költségvetés**-**ben tervezett közvetlen és közvetett kiadások (bér és járulékai, dologi kiadások, szolgáltatások, üzemeltetési kiadások** | 84 616 112 | Ft |
| **2025. évre tervezett szociális segítés és személyi gondozás órák száma** (249nappal számolva) | 6 624 | óra | **2025**.**évi tervezett adagszám** | 35 051 | adag |
| **Egy gondozási órára jutó szolgáltatási önköltség** | 4 503 | Ft / gondozási óra | **Egy adagra jutó szolgáltatási önköltség** | 2 414 | Ft / adag |
| **2025. évi tervezett állami támogatások** (normatív és szoc.ágazati pótlék) | 19 392 800 | Ft | **2025.évi tervezett állami támogatások** (normatív és szoc.ágazati pótlék) | 11 507 600 | Ft |
| **Egy gondozási órára jutó állami támogatás** (Szoc. Ágazati:1246000) | 2 928 | Ft / gondozási óra | **Egy adagra jutó állami támogatás** | 328 | Ft / adag |
| **Egy gondozási órára jutó intézményi térítési díj** | 1 575 | Ft / gondozási óra | **Egy adagra jutó intézményi térítési díj** | 2 086 | Ft / adag |
| **Javasolt intézményi térítési díj házi segítségnyújtás** | 1 550 | Ft / gondozási óra | **Javasolt intézményi térítési díj/adag szállítás nélkül** | 1 500 | Ft / adag |
| **Javasolt intézményi térítési díj házi gondozás** | 700 | **Kiszállítás\*** | 200 |
| \* a közös háztartásban élő személyek részére történő kiszállítás esetén, a kiszállításért fizetendő személyi térítési díjat csak egy személyre lehet megállapítani | | | | | |

**Étkeztetés:**

Intézményi térítési díj (számított önköltség): 2086,- Ft

Önkormányzat által meghatározott intézményi térítési díj:

ebéd: **1.500 Ft/adag (bruttó)**   
ebéd szállítás: **200 Ft/adag (bruttó)** a közös háztartásban élő személyek részére történő kiszállítás esetén, a kiszállításért fizetendő személyi térítési díjat csak egy személyre lehet megállapítani.

|  |  |
| --- | --- |
| Személyi térítési díj étkeztetés esetén: | |
| Egy főre eső havi jövedelem a szociális vetítési alap összegéhez viszonyítva | Térítési díj összege |
| Ft | (Ft/fő) |
| 0 – 71.250 | 500 Ft |
| 71.251 – 142.500 | 1225 Ft |
| 142.501 – 171.000 | 1350 Ft |
| 171.001 -199.500 | 1400 Ft |
| 199.500 - | 1500 Ft |
| A kiszállítás díját a jövedelem nem befolyásolja | |

**2. Házi segítségnyújtás, gondozás:**

Intézményi térítési díj (számított önköltség): 1575Ft

Önkormányzat által meghatározott intézményi térítési díj házi segítségnyújtásra: **1.550 Ft/óra**

Önkormányzat által meghatározott intézményi térítési díj házi gondozásra: **700Ft/óra**

Személyi térítési díj - személyi gondozás, szociális segítés esetén:

|  |  |  |
| --- | --- | --- |
| Egy főre eső havi jövedelem a szociális vetítési alap összegéhez viszonyítva | Térítési díj összege | |
| Ft | Ft/fő/óra | |
| házi segítségnyújtás | házi gondozás |
| 0 – 71.250 | 1350 Ft | 300 Ft |
| 71.251 – 142.500 | 1400 Ft | 400 Ft |
| 142.501 – 171.000 | 1450 Ft | 500 Ft |
| 171.001 -199.500 | 1500 Ft | 600 Ft |
| 199.500 - | 1550 Ft | 700 Ft |

1. A 24. § (1) bekezdése a Jánoshalma Városi Önkormányzat Képviselő-testületének 14/2022. (X. 28.) önkormányzati rendelete 1. §-ával megállapított szöveg. [↑](#footnote-ref-1)
2. A 26. § a 2010. évi CXXX. törvény 12. § (2) bekezdése alapján hatályát vesztette. [↑](#footnote-ref-2)
3. A 2. melléklet a Jánoshalma Város Önkormányzata Képviselő-testületének 8/2022. (VIII. 22.) önkormányzati rendelete 1. § - 1. mellékletével megállapított szöveg.

   A 2. melléklet a Jánoshalma Városi Önkormányzat Képviselő-testületének 3/2023. (II. 15.) önkormányzati rendelete 1. §-ával megállapított szöveg.

   A 2. melléklet a Jánoshalma Városi Önkormányzat Képviselő-testületének 2/2024. (I. 25.) önkormányzati rendelete 1. §-ával megállapított szöveg. [↑](#footnote-ref-3)