

**BESZÁMOLÓ**

**Jánoshalma Városi Önkormányzat**

**Képviselő-testületének**

2025. június 26-i rendes ülésére

**Tárgy: Beszámoló a Gyermeklánc Óvoda és Bölcsőde, Család- és Gyermekjóléti Központ 2024. évi munkájáról**

|  |  |
| --- | --- |
| **Előterjesztő:** | Nagy László elnök |
| **Előterjesztést készítette:** | Somogyi Beáta igazgató |
| **Az előterjesztés előzetesen egyeztetve:** | - |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Humánpolitikai Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Beszámoló |

Jánoshalma, 2025. június 20.

**Tisztelt Képviselő-testület!**

A Gyermeklánc Óvoda és Bölcsőde, Család és Gyermekjóléti Központ vezetője elkészítette az intézmény 2024/2025. nevelési évről szóló beszámolóját.

A nemzeti köznevelésről szóló 2011. évi CXC. törvény (továbbiakban Nktv.)

* 85. § (2) bekezdése kimondja, hogy a fenntartó tanévenként legfeljebb egy alkalommal kötelezheti az intézményvezetőt arra, hogy az intézmény tevékenységéről átfogó módon beszámoljon.
* 85. § (3) bekezdése értelmében a fenntartó a honlapján, annak hiányában a helyben szokásos módon nyilvánosságra hozza a nevelési-oktatási intézmény munkájával összefüggő értékelését.
* 83. § (2) bekezdés *h)* pontja kimondja, hogy a fenntartó értékeli a nevelési-oktatási intézmény pedagógiai programjában meghatározott feladatok végrehajtását, a pedagógiai-szakmai munka eredményességét.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete elfogadja a Gyermeklánc Óvoda és Bölcsőde, Család- és Gyermekjóléti Központ 2024/2025. nevelési évről szóló beszámolóját és köszönetét fejezi ki az óvoda vezetőjének, pedagógusainak és dolgozóinak a végzett munkájáért.

A Pedagógiai Programban meghatározott feladatok végrehajtását és a szakmai munka eredményességét magas színvonalúnak értékeli, a „Nyitnikék” Gyermekházban folyó munkát megfelelőnek értékeli.

A Képviselő-testület felkéri a polgármestert a szükséges intézkedések megtételére.

**Felelős:** Lengyel Endre polgármester

**Határidő:** 2025. július 15.